Page:Comical story of Thrummy Cap and the ghaist (1).pdf/14

14 Tak out the stane there in the wa', And there you'll get the leather ba', 'Tis just the same that you When you said that you wad help me, The rights are sew'd up in its heart; But see ye dinna wi' them part, Until the laird shall pay you down, Just fifty guineas and a crown, Whilk at my death was due to me; This for thy trouble I'll give thee; And I'll disturb this house nae mair, Cause I'll be free frae all my care— This Thrummy promised to do, And syne the ghaist bad him adieu, And vanish'd with a pleasant sound, Down thro' the laft and thro' the ground. Thrummy gade back syne till his bed; And cowardly John was verra glad, That he his neiber saw ance mair, For of his life he did despair. Wow man quoth John, whar hae you been? Come tell me a' fat ye hae seen! Na, byde says Thrummy till day-light, And syne I'll tell you hale and right; Sae baith lay still and took a nap, Until the ninth hour it did chap, Thrummy syne raise—put on his claes, And to the chamber quick he gaes; Taks out the stane into the wa', And soon he found the leathern ba' Took out the rights replac'd the stane, Ere John did ken whar he had been;